Ipsilon istriana

A ipsilon istriana ('n croato: Istarski ipsilon) jè nu sistèma 'e superstrade croate ca se troveno â penisula istriana, ca piglia chistu nomme pe a forma ca tèneno chesti doje superstrade nummerate B8 e B9, si se uardeno ra cjelo. Chesti vie songo a pedagge, e vèneno mantenute fi 'o 2027 p'a cumpagnia Bina-Istra. O limite massimo jè tra 80 e 100 km/h.

 Rammo a levante 
O pjezzo 'e superstrada ca cumpone o "rammo" a levante 'e chesta ipsilon è 'a superstrada nummerata B8, 'e 64 km. Aunesce Mattuglie cu Canfanaro, addò se 'ncrocia cu l'atu "rammo" da ipsilon, chillo 'e punente, ca piglia o nummero 'e B9.

 Rammo a punente 
A superstrada B9, cu na lunghezza 'e 77 km., aunesce Sicciole, ao cumfine tra a Croazia e a Slovenia, cu Pola e sèrve ao turisme da custjera istriana 'e punente.
Ce stanno doje opre 'mpurtante 'ncoppa a chesta parta da ipsilon istriana: o viadotto "Limska draga" e o ponte "Mirna".
O viadotto "Limska draga" fuje custruito tra o 1988 e o 1991 e fuje a primma parta do "rammo" a punente. O ponte jè luongo 552 m. e a lunghezza do pilastro chiu ajaveto jè 'e 120 m.
O ponte "Mirna" 'ncrocia o ciumme Quieto (Mirna 'n croato) ca le da o nomme. Fuje arapruto ao traffico ao 2005; fuje una dé parte chiu difficile ra custruì pe u turreno sciuliuso attourno ao ciumme. O ponte jè luongo 1355 m.; o punto chiu ajaveto sta a 40 m. e ghiè a pedagge.

 Trasformazione a autostrada e pruggjette pe u futuro 
A ipsilon istriana jè stata custruita a doje fase: A primma fasa furnètte ao 2007 e vedètte a trasformazione 'e doje strade nfi e tanno chiammate B8 e B9 a doje superstrade, cu o sparte traffico 'n mjezo, cu una via pe direzione, a parte ao passagge 'e Canfanaro ca tenéva ra subeto una via pe direzione.
A siconda fasa da custruzione da ipsilon abbiaje a Uttombre do 2008, quanno pe ragione 'e traffico e securtà se decidètte 'e fà addeventà tutto o rammo a punente (a parte o viadotto Limska draga e o ponte Mirna) e o rammo a levante ra Canfanaro a Pisino na strada cu caratteristiche 'e autostrada. Chesta fasa a da èssere purtata ao termene ao 2011. Na vota furnute tutte cheste opre 'ncoppa â ipsilon, tutte é parte 'e chistu sistèma cu caratteristiche 'e autostrada ànno 'a addeventà a pedagge.

 Cullegamjente 

 Bina-Istra homepage
 Croatian Motorways Ltd. homepage
 Viadukt company web-page about the viaduct
 The web page of Istria county, containing regulatory plans

Categoria:Autostrade
Categoria:Croazia